
съобщение
На основание чл. 8, ал. 4 от Наредбата за условията и реда за извършване на екологична оценка на планове и програми (Наредбата за ЕО), РИОСВ – Монтана информира:   Изменение на Общия устройствен план на община Белоградчик и Подробен устройствен план – план за регулация и застрояване в обхвата на поземлени имоти с идентификатори 58582.61.98, 58582.61.99 и 58582.61.100 по кадастралната карта и кадастралните регистри на с. Пролазница, общ. Белоградчик попадат в обхвата на чл. 2, ал. 2, т. 1 и т. 2 от Наредбата за ЕО и подлежат на процедура по преценяване на необходимостта от извършване на ЕО.
Засегнатите имоти не попадат в защитени територии по смисъла на Закона за защитените територии, но попадат в границите на две защитени зони от екологичната мрежа Натура 2000: BG0002002 „Западен Балкан” за опазване на дивите птици, обявена със Заповед № РД-119/09.02.2012 г., изменена и допълнена със Заповед № РД-68/28.01.2013 г. на министъра на околната среда и водите и BG0001040 „Западна Стара планина и Предбалкан” за опазване на природните местообитания и на дивата флора и фауна, обявена със Заповед № РД-268/31.03.2021 г. на министъра на околната среда и водите. Съгласно чл. 2, ал. 1, т. 1 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони, плановете подлежат на оценка за съвместимост. 

Преценяването на необходимостта от извършване на екологична оценка и оценката за съвместимост ще бъдат проведени в една процедура, в съответствие с разпоредбите на Наредбата за ЕО и Наредбата за ОС. 

Компетентен орган за произнасяне с решение е директорът на РИОСВ – Монтана.

